Ehitus- ja haldusvideomäng

Ehitus- ja haldusvideomäng (inglise keeles Construction and management simulation, CMS; ka management sim, building sim) on simulatsioonivideomängude alamžanr, milles mängijad loovad, laiendavad ja haldavad fiktiivseid ehitusprojekte või kogukondi, kasutades selleks piiratud ressursse.Wolf, Mark J. P. (2002). The Medium of the Video Game. University of Texas Press. ISBN 0-292-79150-X. Retrieved 2007-11-09. Ka tavalised strateegiamängud hõlmavad vahel CMS-ide elemente. CMS-e eristab neist aga see, et mängijate lõppeesmärk ei ole alistada vaenlasi, vaid millegi loomine.Rollings, Andrew; Ernest Adams (2003). Andrew Rollings and Ernest Adams on Game Design. New Riders Publishing. lk 417–441. ISBN 1-59273-001-9.

Esimeseks laiemalt läbi löönud CMS-iks peetakse 1989. aastal ilmunud "SimCityt". Ühed varasemad näited on ka sellised linnaehitusmängud nagu "Caesar" (1992), "The Settlers" (1993) ja "Anno 1602" (1998); äri-, poliitika- ja ehitusmänguelementidest koosneb "Tropico" (2001).

Aja jooksul on hakatud eristama mitmesuguseid CMS-ide alaliike. Näiteks kolooniahaldus- või baasiehitusmängud, mis sarnanevad mainitud linnaehitusmängudega. Neis haldavad mängijad isoleeritud ja piiratud ressurssidega paigas asuvat kolooniat, püüdes seda laiendada ja ülal pidada. Linnaehitusmängudest eristab neid näiteks ka see, et viimastes on laienemist piiravaks ressursiks valdavalt ainult raha. Sellisteks mängudeks on näiteks "Dwarf Fortress" ja sellest inspireeritud "Rimworld", aga ka "Oxygen Not Included", "Frostpunk" ja "Surviving Mars".

 Vaata ka 
 "Stardew Valley"
 "Transport Tycoon"
 "Cities: Skylines"

 Viited 

Kategooria:Videomängude žanrid